                                           Z A P I S N I K 

         Sa sjednice Općinskog vijeća općine Jarmina održane 14. travnja 2010. godine u 20 sati u prostorijama općine Jarmina.    

         NAZOČNI:                                                       ODSUTNI:

1. MILAN NAGLIĆ                                        1. STJEPAN MAJPRUZ

2. STJEPAN DADIĆ                                       2. STJEPAN SEDLAR

3. DRAGUTIN CULI                                      3. VLADIMIR KLARIĆ

4. DALIBOR BELA

5. TOMISLAV PRACAIĆ

6. ĐURO HORVAT

7. MARIO KRUŠELJ

8. MARIO MATIĆ

        Predsjednik Općinskog vijeća Milan Naglić prije predlaganja dnevnog reda riječ je dao gospodinu Mirku Bjelonjiću koji je održao izlaganje o projektu obnovljive energije.

        Gospodin Bjelonjić održao je vijećnicima opširno izlaganje o projektu proizvodnje obnovljive električne energije za potrebe općine Jarmina.

        Naglasio je da bi izgradnja i oprema za općinu koštala cca 570.000,00 kuna što bi se vratilo za osam godina.

       Također je naglasio da postoji mogućnost da Fond za zaštitu okoliša učestvuje sa 70% svojih sredstava a projektnu dokumentaciju mogu oni napraviti budući da imaju dugogodišnje iskustvo.

       Vijećnici su gospodinu Bjelonjiću postavljali pitanja vezano uz predloženi projekt na koja je on i odgovorio.

       Predsjednik Općinskog vijeća Milan Naglić Za sjednicu predlaže

                                        D N E V N I     R E D 

      1.Usvajanje zapisnika sa prethodne sjednice.

      2.Informacija o radovima u općini

      3.Informacija o naplati vode.

      4.Rasprava o početku incijative za izradu projektne dokumentacije 

         za izgradnju svlačionica na stadionu NK «Borinci».

      5.Obilježavanje dana općine.

      6.Razno.

      Glasovanjem dnevni red je jednoglasno usvojen.

                                                 TOČKA 1.

      Pod ovom točkom dnevnog reda vijećnik Dragutin Culi je rekao da u suštini nema ništa protiv zapisnika ali sugerira da treba u zapisnik staviti sve zaključke koji su doneseni.

      Kako drugih primjedbi nije bilo,glasovanjem vijećnika zapisnik sa prethodne sjednice jednoglasno je usvojen.

                                                  TOČKA 2.

      Načelnik Andrija Draganić predlaže da se točka dva i pet objedine.

      Načelni je rekao da je za obilježavanje dana općine program napravljen koji je i prezentirao vijećnicima a jedino se ne zna kada će u Hrvatskoj biti proglašen dan žalosti te će neke manifestacije vjerojatno biti otkazane ili prolongirane za neki drugi termin.

      Rekao je da su on i Drago Culi tražili sponzore a koji će svoje donacije uglavnom dati u robi.

      Načelnik je rekao da će se kupiti četiri bravca a Dragutin Culi je rekao nekoliko riječi o organizaciji redarske službe.

      Donačelnica Višnja Škrlec je upoznala vijećnike sa javnim radovima koji će u općini početi 20. travnja gdje će se zaposliti jedanaest djelatnika.

      Vijećnik Đuro pita koji su uvjeti za prijem žena u javne radove što mu je obrazložila Višnja Škrlec.

                                                  TOČKA 3.

      Voditelj komunalnog pogona Đuro Franjčić vijećnike je upoznao o potrošnji i naplati vode te problemima vezano uz naplatu potrošnje vode. 

      Vijećnik Dragutin Culi pita što je sa vodomjerima.

      Đuro Franjčić je odgovorio da nisu samo problem vodomjeri te se treba investirati u više stvari.

      Dragutin Culi predlaže da se za iduće vijeće sastave prioriteti za investicijsko održavanje vodomjera te koji su troškovi.

      Nakon rasprave donesen je zaključak za se može krenuti sa postupkom prisilne naplate vode (ovrhe).

                                                   TOČKA 4.
      Pod ovom točkom dnevnog reda načelnik je rekao da su u proračunu predviđena određena sredstva za igralište te bi se moglo krenuti sa izradom projektne dokumentacije za izgradnju svlačionica.

      Vijećnik Dragutin Culi je rekao da su svlačionice u vrlo lošem stanju te bi bilo dobro da se ove godine barem krene sa izradom projektne dokumentacije te da treba krenuti sa legalizacijom nogometnog igrališta.

      Vijećnik Mario Matić pita dali će se napraviti kapije na igralištu.

      Načelnik je odgovorio da bi se trebale napraviti ove godine.

      Nakon rasprave jednoglasno je izabran  odbor u sastavu Milan Nagli,Stjepan Majpruz,Đuro Horvat,Dalibor Bela,Tomislav Pracaić i Dragutin Culi koji će se aktivirat vezana uz projekt svlačionice i legalizaciju stadiona.

                                                     TOČKA 5.

       Vijećnik Dragutin Culi je rekao da bi trebalo portal općine Jarmina redizajnirati i osnovati komisiju koja će snimati događaje u Jarmini što znači da bude zadužena za portal.

        Đuro Franjčić je rekao da osim zapisnika i odluka nitko nije donio nikakve informacije  za Web stranicu.

        Dragutin Culi je rekao da bi se Mario Matić trebao angažirati.

        Mario Matić je rekao da bi mu trebao fotoaparat za taj posao.

        Nakon rasprave donesen je zaključak da se mario Matić i Dalibor Bela zadužuju za uređenje stranice općine.

        Načelnik predlaže da se ide u izradu projektne dokumentacije obnovljive električne energije što je i glasovanjem vijećnika i jednoglasno  prihvaćeno.

        Vijećnik Stjepan Dadić je rekao da se rasvjeta rano pali, da nije napravljen rukohvat na groblju te da nemamo oglasnu ploču.

        Dragutin Culi je rekao da je tvrtka «Bošković» spremna jedan dan raditi na igralištu kako bi se premjestili betoni na igralištu predviđeni za tribine.

        Višnja Škrlec pita što je sa borovima na groblju koji se trebaju rušiti.

         Načelnik je rekao da se nešto već pokušavalo ali je vrlo teško pronaći način kako ih srušit ali će se svakako morati pronaći. 

          Pročelnik je obrazložio zahtjev odvjetničkog ureda iz Osijeka za potpisivanjem ugovora o osnivanju prava služnosti za postavljanje svijetlovodnog telekomunikacijskog kabla iz naše pošte prema Ostrovu.

         Nakon kraće rasprave glasovanjem jednoglasno je donesen zaključak da općina može sa tvrtkom Univerzalne komunikacije d.d. Zagreb potpisati ugovor o osnivanju prava služnosti na nekretninama u vlasništvu općine odnosno na nekretninama kojima općina upravlja a u svrhu izgradnje, polaganja, održavanja, razvoja i korištenja elektroničke komunikacijske infrastrukture.

        Na prijedlog načelnika jednoglasno je donesen zaključak da općina organizira i financira jedan izlet vijećnika u Hrvatsko Zagorje.

        Pročelnik je rekao da su prispjele dvije molbe, jedna Željka Culeja za potporu pri sadnji dugogodišnjeg nasada i udruge specijalne policije «Krpelj» za financijskom donacijom pri obilježavanju dana dvanaest redarstvenika.

        Zaključeno je da će se zamolba Ž.Culeja razmatrati kada bude osnovan odbor za poljoprivredu i kada se budu donosile odluke vezano uz moguće potpore a udruzi «Krpelj» da se da donacija kao i svake godine od 2.000 kuna. 

        Načelnik je rekao da se za slijedeću sjednicu treba osnovati odbor za poljoprivredu i za branitelje.

        Vijećnik Dragutin Culi se osvrnu na događaje sa prethodne sjednice vijeća te je rekao da ne želi doživljavati neugodne situacije od vijećnika te da on želi pomoći samo savjetima te je još rekao da prema poslovniku u dnevnom redu treba uvrstiti aktualni sat.

        Načelnik je odgovorio da praktično aktualni sat i postoji pod točkom dva informacije o radovima u općini gdje vijećnici postavljaju pitanja na koje i dobiju odgovore.

                                                                     Predsjednik Općinskog vijeća

                                                                             Milan Naglić                                             

